Umvwe Muntu Wafwa, Wakonsha Kwikala Mumi Jibiji nyi?
Abya mwakonsha kukumbula . . .
amba ee nyi?
amba ine nyi?
inyi amba kampe?
BAIBOLO WAAMBA’MBA
“Kukekala lusanguko.”—Byubilo 24:15, Binembelo bya Ntanda Ipya.
TUKAMWENAMO UMVWE TWAITABILA MU LUSANGUKO
Umvwe twafwisha, kwitabila mu lusanguko kuketutekenesha.—2 Kolinda 1:3, 4.
Kechi tukachinanga lufu ne.—Bahebelu 2:15.
Tukekala na luketekelo lwakosa lwa kukamona balongo betu bafwa.—Yoano 5:28, 29.
NANCHI TWAKONSHA KWITABILA BYAAMBA BAIBOLO NYI?
Bintu bisatu byakonsha kwitulengela kwitabila:
Lesa ye Mulenga wa bumi. Baibolo wamba’mba Yehoba Lesa “ye upa bantu bonse bumi.” (Byubilo 17:24, 25; Salamo 36:9) Aye wapeele bintu byonse bumi uji na bulume bwa kulengela bantu bonse bafwa kwikala bomi jibiji.
Lesa wasangulapo kala bantu. Baibolo watongola banyike ne bakulumpe batanu na basatu Lesa bo asangwile ponka pano pa ntanda. Bamo wibasangwile saka bakyangye ne kwibazhika. Bino umo wamusangwile saka papita moba ana kufuma kimye kyo bamuzhikile!—Yoano 11:39-44.
Lesa usakisha bingi kukasangula bantu bafwa. Yehoba washikwa lufu; wayuka amba lufu mulwanyi. (1 Kolinda 15:26) “Usakisha” kufumyapo uno mulwanyi. Usa kukafumyapo lufu kupichila mu lusanguko. Ukeba kukasangula bonse bo avuluka ne kumona amba baikala ke bomi jibiji pano pa ntanda.—Yoba 14:14, 15.
KYO MWAKONSHA KULANGULUKANGAPO
Mambo ka o tukotela ne kufwa?
Buno bwipuzho bwakumbulwa mu Baibolo mu NTENDEKELO 3:17-19 ne mu LOMA 5:12.
bem_Latn lua_Latn cjk_Latn cjk_Latn kik_Latn bem_Latn bem_Latn lua_Latn lua_Latn lua_Latn bem_Latn cjk_Latn lua_Latn bem_Latn bem_Latn bem_Latn lug_Latn bem_Latn bem_Latn